Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 224/12/4402	Levice, 18.6.2012
EEČ : 2-31-66-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu vyplýva z ustanovenia § 62 a nasl. zákona č. 36/2005 Z.z. o rodine v platnom znení vyživovať mal. XXXXX, nar. XXXXX trvale bytom Levice, XXXXX, čo mu bolo určené aj rozsudkom Okresného súdu Levice zo dňa 30.04.2003 vedeného pod sp. zn. 7C 25/2003-18, právoplatným dňa 09.06.2003, kde bola zverená do výchovy a opatery matky a otec bol zaviazaný prispievať na výživu sumou 1.000,-Sk ( 33,19 €) mesačne vždy do 15-teho dňa toho ktorého mesiaca k rukám matky XXXXX, nar. XXXXX, trvale bytom Levice, XXXXX, ale túto povinnosť si voči svojej dcére riadne neplní, čím odo dňa 01.06.2011 do dňa 02.04.2012 mu vznikol dlh na bežnom výživnom v sume 165,-€, pričom rozsudkom Okresného súdu v Levice sp. zn. 2T 88/2011 zo dňa 13.05.2011 bol za taký čin odsúdený.  
lebo zanikla trestnosť činu
Odôvodnenie:
           Uznesením policajného orgánu Okresného riaditeľstva PZ, Odboru kriminálnej polície Levice sp. zn. ČVS:ORP-267/ OVK-LV-2012 zo dňa 02.04.2012 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa  § 207 odsek 1, odsek 3 písmeno c/ Trestného zákona, na tom skutkovom základe, ako je uvedené vo výrokovej časti tohto uznesenia.

	Preskúmaním spisového materiálu som zistil, že obvinený XXXXX za obdobie od 01.06.2011 do 02.04.2012 neplnil svoju zákonnú povinnosť vyživovať na svoju dcéru XXXXX Výška vyživovacej povinnosti bola deklarovaná rozsudkom Okresného súdu Levice pod sp. zn. 7C/25/2003 zo dňa 30.04.2003, právoplatným 09.06.2003 ktorým bol zaviazaný prispievať na výživu dcéry XXXXX sumou 1.000,-Sk ( 33,19,-€) vždy do 15 - teho dňa toho ktorého mesiaca vopred k rukám matky.

Obvinenému za obdobie od 01.06.2011 do 02.04.2012 vznikol dlh na bežnom výživnom vo výške 165,-€.
	
	Trestného činu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	Podľa § 207 odsek 3 Trestného zákona, odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2
	a/ a vydá oprávnenú osobu do nebezpečenstva núdze
            b/ závažným spôsobom konania, alebo
            c/ hoci bol v predchádzajúcim dvadsiatich štyroch mesiacoch, za taký čin odsúdený alebo z výkonu trestu odňatia slobody uloženého za taký čin prepustený.

Obvinený XXXXX si počas skráteného vyšetrovania splnil svoju vyživovaciu povinnosť a uhradil svoj dlh na bežnom výživnom v plnej výške, čím v priebehu prípravného konania bola splnená zákonná povinnosť obvineného, t.j. dlžné výživné bolo v plnej výške uhradené a čin obvineného nemal trvalo nepriaznivé následky.

	Podľa § 86 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	
	Podľa § 215 odsek 1 písmeno h / Trestného poriadku prokurátor zastaví trestné stíhanie, ak zanikla trestnosť činu.

	Vzhľadom na horeuvedené skutočnosti som rozhodla tak, ako je to uvedené vo výrokovej časti tohto uznesenia.     
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor